**Εκπαιδευτική επίσκεψη στις Η.Π.Α. της υποτρόφου του Ιδρύματος Fulbright Ελισσάβετ Πραματευτάκη**

Στις 7-21 Σεπτεμβρίου 2022, η β’ υποδιευθύντρια του 2ου Γυμνασίου Αρτέμιδας Ελισάβετ Πραματευτάκη, συντονίστρια του τμήματος Ξένων Γλωσσών και καθηγήτρια Αγγλικών και Μουσικής, συμμετείχε στο προγράμματος SUSI (Study of the USA Institutes for Secondary Educators) που χρηματοδοτείται από το Υπουργείο Εξωτερικών των ΗΠΑ, το Ελληνικό ΥΠΕΠΘ και το ελληνικό πρόγραμμα του Ιδρύματος Fulbright.

Το υβριδικό πρόγραμμα οργανώθηκε και προσφέρθηκε από το Institute for Training & Development στο Amherst Massachusetts των Η.Π.Α. Ένας από τους κύριους στόχους του προγράμματος ήταν να εισαγάγει τους συμμετέχοντες καθηγητές στην αμερικανική κουλτούρα και ιστορία και να παρέχει ευκαιρίες για σύνδεση με συναδέλφους από όλο τον κόσμο. Κατά τη διάρκεια των δύο εβδομάδων του προγράμματος που έλαβε χώρα στις ΗΠΑ, η κα Ελισάβετ Πραματευτάκη μαζί με 16 καθηγητές και καθηγητές πανεπιστημίου από διάφορες χώρες, συμμετείχαν σε συναντήσεις με το προσωπικό και τους μαθητές του Λυκείου Easthampton High School, επισκέφθηκαν το Smith College και το Μουσείο Μοντέρνας Τέχνης και παρακολούθησαν εκπαιδευτικό πρόγραμμα σχετικά με τη διδασκαλία με χρήση έργων τέχνης. Επισκέφθηκαν επίσης το Πανεπιστήμιο Harvard και τη Βιβλιοθήκη JFK, το σπίτι/μουσείο της Harriet Beecher Stowe’s όπου συμμετείχαν σε διαδραστική δραστηριότητα σχετικά με το κίνημα κατά της δουλείας, το σπίτι/μουσείο του συγγραφέα Mark Twain και της ποιήτριας Emily Dickinson’s, καθώς και το Massachusetts State House στη Βοστώνη. Στη Νέα Υόρκη, το πρόγραμμα πολιτισμικής εμβάθυνσης περιελάμβανε μεταξύ άλλων: το Μουσείο Φυσικής Ιστορίας, το Μουσείο Μοντέρνας Τέχνης (ΜοΜΑ), το Guggenheim Museum, δυο παραστάσεις Μusical στο Broadway: το Φάντασμα της Όπερας και Χάμιλτον, το Άγαλμα της Ελευθερίας και το νησάκι Ellis που υποδεχόταν τους μετανάστες κατά τα μεγάλα μεταναστευτικά κύματα του προηγούμενου αιώνα.

Ήταν μια ξεχωριστή εμπειρία η οποία έφερε σε επαφή τους συμμετέχοντες με την Αμερικανική κουλτούρα ενώ προσέφερε ποικίλες ευκαιρίες για δημιουργική διάδραση και ανταλλαγή απόψεων και έδωσε το έναυσμα για διεθνείς συνεργασίες.